Rúnar Arnórsson skrifarmánudaginn 13. janúar 2020 kl. 07:30 PGA : Smith fagnaði sínum fyrsta einstaklingstitli Ástralinn Cameron Smith vann í nótt sinn fyrsta einstaklingssigur á PGA mótaröðinni þegar að hann fagnaði sigri á Sony Open mótinu sem fram fór á Havaí . Leika þurfti bráðabana til að skera úr um það hver ynni en ásamt Smith var Brendan Steele í bráðabananum . Vikan byrjaði ekki vel fyrir Smith en hann var kominn samtals fjögur högg yfir par eftir tvær holur í mótinu . Hann náði aftur á móti að snúa blaðinu við og tapaði aðeins sex höggum restina af mótinu eftir þessar fyrstu tvær holur . Fyrir lokahringinn var Steele með þriggja högga forystu á Smith . Steele lék lokahringinn á 71 höggi , eða höggi yfir pari , þar sem hann fékk tvo fugla , þrjá skolla og restina pör . Hann fékk meðal annars skolla á 17. holunni . Smith aftur á móti lék á 68 höggum í dag og fékk fugl á lokaholu mótsins . Hann vann því tvö högg af Steele á síðustu tveimur holunum . Þeir enduðu báðir á 11 höggum undir pari . Í bráðabananum var 10. holan leikin og þurfti aðeins að leika hana einu sinni . Steele fékk skolla og dugði því parið hjá Smith til að fagna sigrinum . Árið 2017 fagnaði Smith sigri í Zurich Classic mótinu en mótið er liðakeppni þar sem tveir leikmenn leika saman sem lið . Þá lék hann með Jonas Blixt og unnu þeir eftir bráðabana við þá Scott Brown og Kevin Kisner